
שלום רב,


הנדון: פנייתך לקבלת דוח התלונה אודות נשיכת הכלב שבבעלותך


במענה לפנייתך ולאחר בירור מול לשכת הבריאות המחוזית של משרד הבריאות הריני להשיבך את הדברים הבאים:

1. המסמך המצוי בידי משרד הבריאות אודות אירוע הנשיכה מהווה חלק מהרשומה הרפואית של מי שננשך, כהגדרתה בחוק זכויות החולה. על כן, בהתאם להוראות סעיף 9(א)(3) וסעיף 9(א)(4) לחוק חופש המידע איני רשאית להעבירו אליך.

2. יחד עם זאת, אבקש להפנותך לגורם שאחראי על מרכז הרישום הארצי של הכלבים, שבאחריות משרד החקלאות, הפועל בהתאם להוראות החוק להסדרת הפיקוח על כלבים, התשס"ג-2002 (סעיף 7 לחוק) והתקנות להסדרת הפיקוח על כלבים, תשס"ה-2005 (סעיף 15 לתקנות); בחוק ובתקנות מוסדרת סוגיית זכות הטיעון שאמורים לתת לך בהקשר לאירוע הנטען כנגד כלבך.



בכבוד רב,


ענת אילוז, עו"ד
הממונה על העמדת מידע לציבור

